**Proces - verbal**

**al sedintei ordinare a Consiliului Judetean Vrancea**

**din data de 7 aprilie 2022**

In data de 7 aprilie 2022, la sediul Consiliului Judetean Vrancea din Focsani, b-dul Dimitrie Cantemir nr. 1, a avut loc sedinta ordinara a Consiliului Judetean Vrancea. Lucrarile sedintei au fost conduse de presedintele Consiliului Judetean Vrancea domnul Cătălin Toma.

**Președintele Consiliului Județean Vrancea, domnul Cătălin Toma,** a deschis sedinta ordinara din 7 aprilie 2022, convocata prin Dispozitia nr. 158 din 1 aprilie 2022, cu îndeplinirea procedurilor legale în materie.

Locul sedintei a fost sediul consiliului judetean, cu prezenta fizica a alesilor judeteni, caracterul public al acesteia fiind asigurat si prin publicarea pe site a minutei, imediat dupa sedinta si prin transmiterea dezbaterilor online.

Cvorumul necesar pentru ca sedinta sa fie legal constituita a fost intrunit, prezenti fiind 29 de consilieri judeteni din 31 de consilieri județeni în funcție, absenti fiind doamna Vraciu Dorina si domnul Ghetu Catalin. Domnul consilier județean Toader Constantin a fost prezent de la dezbaterea punctului 11 de pe ordinea de zi.

**Presedintele Consiliului Judetean Vrancea, domnul Catalin Toma,** a precizat ca au fost indeplinite toate procedurile impuse de Codul Administrativ, proiectele înscrise pe ordinea de zi fiind insotite de rapoartele compartimentelor de specialitate si de avizele comisiilor de specialitate, care au fost transmise prin posta electronica.

Apoi, in conformitate cu prevederile legale, președintele consiliului județean a dat cuvântul doamnei director Rogozeanu Veronica, inlocuitorul de drept al secretarului general al judetului, pentru a supune spre aprobare procesul-verbal al şedinţei ordinare din data de 17 martie 2022.

**Procesul- verbal a fost aprobat in unanimitate, fara observatii.**

**S-a trecut la prezentarea proiectelor de hotarare inscrise pe ordinea de zi a şedinţei:**

1. “ Transformarea unui post din statul de funcții al aparatului de specialitate al Consiliului Județean Vrancea ”

2. „ Modificarea statului de funcții pentru Biblioteca Județeană „Duiliu Zamfirescu” Vrancea”

3. “ Aprobarea acordului de parteneriat pentru implementarea proiectului de prevenire și reducere a consumului de substanțe psihoactive “Eu, tu, noi, liberi!” în județul Vrancea”

4. „ Trecerea din domeniul public al judetului Vrancea în domeniul privat al județului Vrancea în vederea radierii, a corpului C2 aferent imobilului Biblioteca Județeană ,,Duiliu Zamfirescu” Vrancea „

5. “ Trecerea din domeniul public al judetului Vrancea, în domeniul privat al județului Vrancea în vederea radierii, a corpurilor C2 și C3 aferente imobilului Biblioteca Judeteana ,,Duiliu Zamfirescu” Vrancea”

6. „ Darea în administrare Serviciului Public Județean ,,Salvamont” Vrancea a terenului aferent Bazei Salvamont Păulești în suprafața de 6.305 mp, număr cadastral 50006”

Iniţiator: Cătălin Toma, preşedintele Consiliului Judeţean Vrancea

 7. „ Darea în administrare Serviciului Public Județean ,,Salvamont’’ Vrancea a terenului aferent Bazei Salvamont Nistoresti în suprafata de 1.727 mp. număr cadastral 50095”

8. „ Darea în administrare Direcției Județene de Asistență Socială și Protecția Copilului Vrancea a imobilului aflat în domeniul privat al județului Vrancea, situat în Municipiul Focșani, strada Republicii nr. 13”

9. „ Retragerea dreptului de administrare D.G.A.S.P.C. Vrancea, asupra imobilelor C1, C2, C3, C4 situate în municipiul Focșani, strada Cuza - Vodă numărul 52”

10. “ Actualizarea elementelor de identificare și a valorilor de inventar a unor bunuri aflate în domeniul public al județului Vrancea”

11. „ Aprobarea Notei conceptuale pentru obiectivul de investiţii "Locuinţe de Serviciu - str. Calea Munteniei nr. 57, Municipiul Focșani, județul Vrancea"

12. „ Actualizarea Devizului general și a indicatorilor tehnico-economici după încheierea contractului de achiziție, pentru obiectivul de investiții ”Amenajarea Centrului Comunitar de Servicii Copii cu Dizabilitati”, sat Petrești, comuna Vânători, județul Vrancea”

13. “ Actualizarea Devizului general și a indicatorilor tehnico-economici după încheierea contractului de achiziție, pentru obiectivul de investiții "Reabilitare energetică și lucrări conexe centru DGASPC – VN – sat Petrești, comuna Vînători"

14. „Actualizarea Devizului general şi a indicatorilor tehnico-economici pentru obiectivul de investiție ,,Reabilitarea și reconstrucția obiectivelor de infrastructură rutieră din zona localităților Paltin, Doaga, Valea Sării pentru obiectul nr.2 intitulat ,,Reparare pod pe DJ205D, km. 3+475, Valea Sării, lucrări de consolidare și reabilitare”

15. „ Aprobarea documentaţiei tehnico-economice la faza Documentaţie de avizare a lucrărilor de intervenţii și a indicatorilor tehnico-economici pentru obiectivul de investiție „Modernizare DJ 205E Vidra- Vizantea Livezi- Câmpuri”.

**Presedintele Consiliului Judetean** a precizat ca, dupa convocarea consiliului judetean in sedinta ordinara, au fost definitivate 6 proiecte de hotarari care au parcurs etapele impuse de Codul Administrativ.

Astfel, a fost propusa suplimentarea ordinii de zi cu urmatoarele proiecte de hotarari:

16. „ Indreptarea erorii materiale din cuprinsul anexelor nr. 2 și 3 la Hotărârea Consiliului Județean Vrancea nr.259 din 23 noiembrie 2021, cu privire la Pachetul 9 (traseul 025 Focșani – Odobești – Faraoanele – Pietroasa)”

17. „ Aprobarea emiterii avizului consultativ pentru Planul anual de acțiune privind serviciile sociale administrate de Consiliul Local Vizantea-Livezi, Consiliul Local al orașului Panciu, Consiliul Local Dumitrești, Consiliul Local Vârteșcoiu, Consiliul Local Spulber, Consiliul Local Slobozia Ciorăști și Consiliul Local Sihlea pentru anul 2022”

18. „ Majorarea capitalului social al societății PARC INDUSTRIAL VRANCEA SRL”

 19. „ Actualizarea indicatorilor tehnico-economici și a valorii obiectivului de investiții „CONSOLIDARE, RESTAURAREA SI PUNERE IN VALOARE - MUZEUL VRANCEI" - CLADIREA "TRIBUNALUL JUDETEAN cod LMI VN-II-m-A-06417" Str. Cuza Vodă nr. 8, Focșani”

20. „ Aprobarea rectificarii bugetelor proprii ale Judeţului Vrancea pentru finanţarea Unităţii Administrativ Teritoriale Judetul Vrancea şi a instituţiilor publice de sub autoritatea Consiliului Judeţean Vrancea, pe anul 2022”

21. “ Validarea componenței Autorității Teritoriale de Ordine Publică Vrancea”.

**Atat suplimentarea ordinii de zi, cat si ordinea de zi a sedintei in integralitatea sa, au fost aprobate cu unanimitate de voturi.**

Domnul presedinte a precizat ca nu au fost depuse amendamente la proiectele de hotarari inscrise pe ordinea de zi si a reamintit consilierilor judeteni ca au obligaţia sa nu participe la adoptarea proiectelor de hotarari in care ar putea fi in conflict de interese.

Domnul consilier judetean Marin Vasile a anuntat ca se va abtine la votarea punctului 16 de pe ordinea de zi.

**Ulterior, s-a trecut la dezbaterea proiectelor de hotarari.**

**La punctul 1** proiectul privind “ Transformarea unui post din statul de funcții al aparatului de specialitate al Consiliului Județean Vrancea ”.

**Fiind supus votului,** **proiectul de hotarare a fost adoptat in unanimitate.**

**La punctul 2** proiectul privind„ Modificarea statului de funcții pentru Biblioteca Județeană „Duiliu Zamfirescu” Vrancea”.

**Fiind supus votului,** **proiectul de hotarare a fost adoptat in unanimitate.**

**La punctul 3** proiectul privind “ Aprobarea acordului de parteneriat pentru implementarea proiectului de prevenire și reducere a consumului de substanțe psihoactive “Eu, tu, noi, liberi!” în județul Vrancea”.

**Fiind supus votului,** **proiectul de hotarare a fost adoptat in unanimitate.**

**La punctul 4** proiectul privind „ Trecerea din domeniul public al judetului Vrancea în domeniul privat al județului Vrancea în vederea radierii, a corpului C2 aferent imobilului Biblioteca Județeană ,,Duiliu Zamfirescu” Vrancea „ .

**Fiind supus votului,** **proiectul de hotarare a fost adoptat in unanimitate.**

**La punctul 5** proiectul privind “ Trecerea din domeniul public al judetului Vrancea, în domeniul privat al județului Vrancea în vederea radierii, a corpurilor C2 și C3 aferente imobilului Biblioteca Judeteana ,,Duiliu Zamfirescu” Vrancea”.

**Domnul consilier judetean Guguianu Constantin** a dorit sa stie de ce se repeta radierea corpului C2 aferent imobilului Biblioteca Județeană ,,Duiliu Zamfirescu” Vrancea atat la proiectul anterior, cat si la cel prezent.

**Domnul director Catana Viorel** a precizat ca la proiectul inscris la punctul 4 este vorba de sediul bibliotecii din strada Nicolae Titulescu, iar la proiectul inscris la punctul 5 este vorba de sediul bibliotecii din strada Mihail Kogalniceanu.

**Fiind supus votului,** **proiectul de hotarare a fost adoptat in unanimitate.**

**La punctul 6** proiectul privind „ Darea în administrare Serviciului Public Județean ,,Salvamont” Vrancea a terenului aferent Bazei Salvamont Păulești în suprafața de 6.305 mp, număr cadastral 50006”.

**Fiind supus votului,** **proiectul de hotarare a fost adoptat in unanimitate.**

**La punctul 7** proiectul privind„ Darea în administrare Serviciului Public Județean ,,Salvamont’’ Vrancea a terenului aferent Bazei Salvamont Nistoresti în suprafata de 1.727 mp. număr cadastral 50095”.

**Fiind supus votului,** **proiectul de hotarare a fost adoptat in unanimitate.**

**La punctul 8** proiectul privind„ Darea în administrare Direcției Generale de Asistență Socială și Protecția Copilului Vrancea a imobilului aflat în domeniul privat al județului Vrancea, situat în Municipiul Focșani, strada Republicii nr. 13”.

**Domnul consilier judetean Guguianu Constantin** a solicitat sa se gaseasca o institutie care sa ocupe si sediul ALDE din str. Cuza Voda, asa cum sediul PSD din strada Republicii nr.13 a fost dat in administrare catre DGASPC Vrancea.

**Fiind supus votului,** **proiectul de hotarare a fost adoptat in unanimitate.**

**La punctul 9** proiectul privind „ Retragerea dreptului de administrare D.G.A.S.P.C. Vrancea, asupra imobilelor C1, C2, C3, C4 situate în municipiul Focșani, strada Cuza - Vodă numărul 52”.

**Fiind supus votului,** **proiectul de hotarare a fost adoptat in unanimitate.**

**La punctul 10** proiectul privind “ Actualizarea elementelor de identificare și a valorilor de inventar a unor bunuri aflate în domeniul public al județului Vrancea”.

**Fiind supus votului,** **proiectul de hotarare a fost adoptat in unanimitate.**

**La punctul 11** proiectul privind „ Aprobarea Notei conceptuale pentru obiectivul de investiţii "Locuinţe de Serviciu - str. Calea Munteniei nr. 57, Municipiul Focșani, județul Vrancea".

**Domnul consilier judetean Raducanu Catalin** a dorit sa stie daca recomandarea ANL privind proiectul cladirii nu va afecta aprobarea ulterioara a proiectului tehnic. De asemenea, a mai solicitat explicatii privind incalzirea cladirii cu o centrala pe gaze si nu cu panouri fotovoltaice.

**Presedintele Consiliului Judetean, domnul Catalin Toma,** a precizat ca toate interventiile la proiectul cladirii au fost facute dupa consultarea cu ANL. Referitor la asigurarea energiei imobilului, a mentionat ca vor fi luate in calcul toate solutiile tehnice potrivite.

**Domnul director Catana Viorel** a precizat ca Tema de proiectare pentru acest obiectiv de investitii va fi elaborata de catre ANL, iar in functie de bugetul alocat va fi dezvoltat pe mai departe acest proiect.

**Fiind supus votului,** **proiectul de hotarare a fost adoptat in unanimitate.**

**La punctul 12** proiectul privind „ Actualizarea Devizului general și a indicatorilor tehnico-economici după încheierea contractului de achiziție, pentru obiectivul de investiții ”Amenajarea Centrului Comunitar de Servicii Copii cu Dizabilitati”, sat Petrești, comuna Vânători, județul Vrancea”.

**Domnul consilier judetean Cristian Danut** a mentionat ca si-ar dori ca acest proiect sa aiba un ritm de dezvoltare in executie mai avansat.

**Fiind supus votului,** **proiectul de hotarare a fost adoptat in unanimitate.**

**La punctul 13** proiectul privind “ Actualizarea Devizului general și a indicatorilor tehnico-economici după încheierea contractului de achiziție, pentru obiectivul de investiții "Reabilitare energetică și lucrări conexe centru DGASPC – VN – sat Petrești, comuna Vînători".

**Fiind supus votului,** **proiectul de hotarare a fost adoptat in unanimitate.**

**La punctul 14** proiectul privind „Actualizarea Devizului general şi a indicatorilor tehnico-economici pentru obiectivul de investiție ,, Reabilitarea și reconstrucția obiectivelor de infrastructură rutieră din zona localităților Paltin, Doaga, Valea Sării pentru obiectul nr.2 intitulat ,,Reparare pod pe DJ205D, km. 3+475, Valea Sării, lucrări de consolidare și reabilitare”.

**Fiind supus votului,** **proiectul de hotarare a fost adoptat in unanimitate.**

**La punctul 15** proiectul privind „ Aprobarea documentaţiei tehnico-economice la faza Documentaţie de avizare a lucrărilor de intervenţii și a indicatorilor tehnico-economici pentru obiectivul de investiție „Modernizare DJ 205E Vidra- Vizantea Livezi- Câmpuri”.

**Fiind supus votului,** **proiectul de hotarare a fost adoptat in unanimitate.**

**La punctul 16** proiectul privind „ Indreptarea erorii materiale din cuprinsul anexelor nr. 2 și 3 la Hotărârea Consiliului Județean Vrancea nr.259 din 23 noiembrie 2021, cu privire la Pachetul 9 (traseul 025 Focșani – Odobești – Faraoanele – Pietroasa)”.

**Domnul consilier judetean Melinte Vasile** a dorit sa stie cine este vinovat pentru necesitatea acestor indreptari materiale si daca in acest caz a fost intr-adevar vorba de o greseala si nu de o rea intentie.

**Presedintele Consiliului Judetean, domnul Catalin Toma,** a precizat ca tocmai pentru a nu exista suspiciuni a fost nevoie de aceasta indreptare inainte de a se semna contracte cu operatorii economici.

**Fiind supus votului,** **proiectul de hotarare a fost adoptat cu 29 voturi “pentru”** (Toma Catalin, Alexe Vasile, Bălosu Cristinel, Carabă Ionel, Cel-Mare Ionel, Crețu Adrian-Vasile, Epure Ion, Lazăr Dorel, Lepadatu Mihaita, Marchitan Gabriela-Daniela, Matei Claudiu, Nedelcu Florin, Săpunaru Dorina, Stroie Gheorghe, Toader Constantin, Vasilache Florin Jan, Zamfirescu Valerică, Atarcicov Adrian, Bălan Doru-Geany, Blîndu Nicușor, Cristian Dănuț, Guguianu Constantin, Micu Ioan, Melinte Vasile, Munteanu Ludmila-Gianina, Onia Cristian, Oprișan Marian, Răducanu Aurelian-Cătălin, Tărlungeanu Adelina-Petronela) **si 1 “abtinere”** ( Marin Vasile).

**La punctul 17** proiectul privind „ Aprobarea emiterii avizului consultativ pentru Planul anual de acțiune privind serviciile sociale administrate de Consiliul Local Vizantea-Livezi, Consiliul Local al orașului Panciu, Consiliul Local Dumitrești, Consiliul Local Vârteșcoiu, Consiliul Local Spulber, Consiliul Local Slobozia Ciorăști și Consiliul Local Sihlea pentru anul 2022”.

**Fiind supus votului,** **proiectul de hotarare a fost adoptat in unanimitate.**

**La punctul 18** proiectul privind „ Majorarea capitalului social al societății PARC INDUSTRIAL VRANCEA SRL”.

**Domnul consilier judetean Cristian Danut** a amintit de esecul Parcului industrial din Galati si a dorit sa stie ce activitati au fost desfasurate pana in acest moment la Parcul industrial Vrancea. A mai precizat ca Grupul consilierilor judeteni PSD va vota impotriva acestui proiect.

**Domnul consilier judetean Lepadatu Mihaita** a amintit ca in tara sunt si parcuri industriale de succes, exemplificand cu cele de la Miroslava, Brasov, Cluj, dar a precizat si ca este nevoie de niste detalii despre activitatea Parcului industrial Vrancea de la administratorul acestuia.

**Administratorul Parcului industrial Vrancea, domnul Radu Razvan**, a mentionat ca de cand a preluat functia de administrator provizoriu, respectiv data de 1 iulie, a respectat contractul de management, indeplinind 3 din cele 4 obiective stabilite. Astfel, a fost infiintata societatea, a fost eleborata Nota conceptuala si Tema de proiectare, au fost facute toate demersurile necesare pentru aprobarea Studiului de fezabilitate si a Planului Urbanistic Zonal. A mai precizat ca abia dupa obtinerea titlului de “parc” vor putea fi derulate si celelalte activitati.

**Presedintele Consiliului Judetean, domnul Catalin Toma,** i-a solicitat domnului administrator Radu Razvan sa prezinte in scris consilierilor judeteni o detaliere a tuturor acestor activitati. A mai adaugat ca doreste ca toti consilierii judeteni sa aiba o viziune constructiva asupra acestui proiect.

**Domnul consilier judetean Onia Cristian** a solicitat detalii cu privire la modul in care vor fi cheltuite sumele cu care va fi majorat capitalul Parcului industrial.

**Presedintele Consiliului Judetean, domnul Catalin Toma,** a precizat ca aceste detalii vor fi oferite in scris.

**Vicepresedintele Consiliului Judetean Vrancea, domnul Marian Oprisan,** a amintit ca demersurile pentru realizarea unui Parc industrial in judetul Vrancea au fost incepute mai demult, dar acestea s-au oprit pentru ca in zona noastra nu exista niciun parc industrial de succes. A apreciat ca dezvoltarea unui parc industrial va fi ingreunata de lipsa unui aeroport in judetul Vrancea si a autostrazilor si ca PSD-ul nu e impotriva parcului industrial, ci a risipirii banilor.

**Domnul consilier judetean Guguianu Constantin** a dorit sa sublinieze ca si peste un an, situatia la Parcul industrial Vrancea va fi neschimbata.

**Domnul consilier judetean Cretu Adrian** a adaugat ca au fost facute deja intalniri cu investitori care isi doresc sa functioneze in Parcul industrial Vrancea si ca doar 40% din suma necesara dezvoltarii parcului va fi sustinuta din bugetul propriu intrucat suntem intr-o zona defavorizata.

**Presedintele Consiliului Judetean, domnul Catalin Toma,** a mai dorit sa precizeze ca banii alocati in cadrul proiectului de prevenire și reducere a consumului de substanțe psihoactive “Eu, tu, noi, liberi!” în județul Vrancea sunt doar pentru activitati didactice, spectacolele fiind asigurate de Primaria Municipiului Focsani.

**Domnul consilier judetean Zamfirescu Valerica** a intrebat cum e posibil ca judetul Vrancea, dupa o administrare PSD de 30 de ani, sa fie pe penultimul loc din Romania. A mai amintit ca Oradea are 5 parcuri industriale.

**Fiind supus votului,** **proiectul de hotarare a fost adoptat cu 17 voturi “pentru”** (Toma Catalin, Alexe Vasile, Bălosu Cristinel, Carabă Ionel, Cel-Mare Ionel, Crețu Adrian-Vasile, Epure Ion, Lazăr Dorel, Lepadatu Mihaita, Marchitan Gabriela-Daniela, Matei Claudiu, Nedelcu Florin, Săpunaru Dorina, Stroie Gheorghe, Toader Constantin, Vasilache Florin Jan, Zamfirescu Valerică) **si 13 “impotriva”** (Atarcicov Adrian, Bălan Doru-Geany, Blîndu Nicușor, Cristian Dănuț, Guguianu Constantin, Marin Vasile, Micu Ioan, Melinte Vasile, Munteanu Ludmila-Gianina, Onia Cristian, Oprișan Marian, Răducanu Aurelian-Cătălin, Tărlungeanu Adelina-Petronela).

**La punctul 19** proiectul privind „ Actualizarea indicatorilor tehnico-economici și a valorii obiectivului de investiții „CONSOLIDARE, RESTAURAREA SI PUNERE IN VALOARE - MUZEUL VRANCEI" - CLADIREA "TRIBUNALUL JUDETEAN cod LMI VN-II-m-A-06417" Str. Cuza Vodă nr. 8, Focșani”.

**Fiind supus votului,** **proiectul de hotarare a fost adoptat in unanimitate.**

**La punctul 20** proiectul privind „ Aprobarea rectificarii bugetelor proprii ale Judeţului Vrancea pentru finanţarea Unităţii Administrativ Teritoriale Judetul Vrancea şi a instituţiilor publice de sub autoritatea Consiliului Judeţean Vrancea, pe anul 2022” .

**Domnul consilier judetean Lepadatu Mihaita** a intrebat daca au fost luate masuri pentru recuperarea sumelor care vor fi acordate S.C. Agro Class.

**Presedintele Consiliului Judetean, domnul Catalin Toma,** a precizat ca exista o procedura in curs referitoare la acest aspect si a mai adaugat ca aceasta rectificare vizeaza si acoperirea unor cheltuieli ale Spitalului Judetean Focsani.

**Fiind supus votului,** **proiectul de hotarare a fost adoptat in unanimitate.**

**La punctul 21** proiectul privind “ Validarea componenței Autorității Teritoriale de Ordine Publică Vrancea”.

**Fiind supus votului,** **proiectul de hotarare a fost adoptat in unanimitate.**

Epuizandu-se punctele înscrise pe ordinea de zi, presedintele consiliului judetean a declarat închise lucrările şedinţei ordinare a Consiliului Judetean Vrancea din 7 aprilie 2022.

**Preşedintele**

**Consiliului Judeţean Vrancea**

**Cătălin TOMA**

 **Secretar general al județului**

 **Raluca Dan**